Subject: FW: Laagri alevik_Padula ja Metsa-Padula DP Transpordiameti vastuskiri
From: "Krista Einama" <[email-masked]>
To: "MNT Teed" <[email-masked]>
Date: Sat, 28 Jun 2025 07:20:30 +0300

Palun reg

From: [email-masked] <[email-masked]>
Sent: Friday, June 27, 2025 8:40 PM
To: Krista Einama <[email-masked]>
Cc: [email-masked]; 'Pärt Põltsam' <[email-masked]>
Subject: FW: Laagri alevik_Padula ja Metsa-Padula DP Transpordiameti
vastuskiri

Täname teid esitatud seisukohtade ja koostööettepaneku eest.

Soovime täpsustada, et oleme kavandanud juurdepääsu elamukvartalile Saue
teelt ning arendaja ei taotle elamukvartalile täiendavat juurdepääsu
Tallinn–Pärnu–Ikla maanteelt.

Meie hinnangul on igati sobiv, et elamukvartalil on juurdepääs just Saue
teelt, samas kui maantee ja elamuala vahele jääv ala – kuhu üldplaneering
näeb ette äri- ja tootmisfunktsioone – saaks juurdepääsu kogujateelt, mis
kulgeb paralleelselt maanteega. Seda lähenemist on toetanud ka
Transpordiamet oma liiklusskeemides.

Kuna elamukvartalisse on kavandatud lisaks mitmed ühiskondlikud
funktsioonid (nt lasteaed, päevakeskus, hooldekodu), mis oma olemuselt
erinevad oluliselt persepktiivsest maanteeäärsetest äri- ja
tootmisaladest, peame otstarbekaks, et elamualade ja nn tööstuspargi
liiklus oleks võimalusel eraldi suunatud, et tagada elamupiirkonna
liiklusohutus.

Lisaks on Padula kinnistule kavandatud tänavavõrk, mis võimaldab peale
tänavate väljaehitamist teenindada ka teisi ümbruskonna elamumaid, mille
praegune juurdepääs toimub põhimaantee olemasoleva ristumiskoha kaudu (km
16,48). Transpordiameti ettepanekul on see ristmik plaanis likvideerida
ning Padula ja Metsa-Padula kinnistu omanik nõustub selle seisukohaga.
Samuti on omanikul valmisolek paigaldada olemasolevale teele (Padula
kinnistu piiril) füüsiline takistus (nt lukustatav värav, mille võti on
üksnes Päästeametil), et tagada ligipääs ainult hädaolukorras.

Kui Saue teelt lähtuv tänavavõrk ehitatakse välja, tagatakse juurdepääs
kõigile lähiümbruse elamumaadele läbi Padula ja Metsa-Padula kinnistute.
Kuna Tallinn–Pärnu–Ikla maantee ja elamukvartali vaheline ala on hetkel
põllumajanduslikus kasutuses, oleme oma planeeringus ette näinud ka
võimaluse juurdepääsuks nendele aladele läbi Padula ja Metsa-Padula
kinnistutele planeeritava tänavavõrgu, et tagada ligipääs antud
põllumajandusmaade teenindamiseks. Kui need alad võetakse tulevikus
kasutusele äri- või tootmismaadena, koostatakse neile uus
detailplaneering, millega kavandatakse vajalik teekoridor kogujateele ja
juurdepääsud tulevastele kruntidele. Seejärel on meie hinnangul võimalik
Saue tee poolne juurdepääs sulgeda või siis säilitada kergliiklejatele
ning sõiduautodele (ja suunates suuremad veokid jms kogujateele).

Palume Teilt tagasisidet, kas oleks võimalik leida sobiv aeg kohtumiseks,
kus saaksime üheskoos läbi arutada käimasolevat planeeringulahendust.
Soovime kohtumisel arutada kõiki olulisi nüansse ja leida ühine ning kõiki
osapooli rahuldav lahendus, mis tagab parima võimaliku tulemuse nii
arenduse kui ka kogukonna huvide seisukohalt. Oleme avatud
konstruktiivsele dialoogile ning valmis arvestama kõigi osapoolte
ettepanekutega, et saavutada läbimõeldud ja tasakaalustatud tulemus.

Parimate soovidega,

Alice Laanemägi

From: Aive Mikk < <mailto:[email-masked]> [email-masked]>
Sent: Friday, June 20, 2025 10:50 AM
To: Alice Laanemägi < <mailto:[email-masked]>
[email-masked]>
Subject: Laagri alevik_Padula ja Metsa-Padula DP Transpordiameti
vastuskiri

Tere

Edastan Transpordiameti kooskõlastamata jätmise kirja seoses Padula ja
Metsa-Padula DP-ga.

Lugupidamisega

Aive Mikk

planeeringute spetsialist

GSM  <tel:+372%20527%200869> +372 527 0869

 <mailto:[email-masked]> [email-masked]

www.sauevald.ee <http://www.sauevald.ee>

 <http://www.sauevald.ee/>